Euroopan parlamentin ja neuvoston asetuksen (EU) N:o 1308/2013 97 artiklan 3 kohdassa tarkoitetun, erään viinialan nimityksen eritelmään tehtävän unionin muutoksen hyväksymistä koskevan hakemuksen julkaiseminen

(2022/C 226/07)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

HAKEMUS TUOTE-ERITELMÄÄN TEHTÄVÄÄ UNIONIN MUUTOSTA VARTEN

”Colli di Rimini”

PDO-IT-A0297-AM03

Hakemuksen jättöpäivä: 11.2.2021

1. Hakija ja oikeutettu etu

Consorzio vini di Romagna [Romagnan viiniyhdistys]

SAN-viinin tuottajien yhdistys

2. Tuote-eritelmän kohta, jota / kohdat, joita muutos koskee

☒ Tuotteen nimi

☐ Rypäletuotteiden luokat

☐ Yhteys

☒ Kaupan pitämisen rajoitukset

3. Muutoksen kuvaus ja perustelut

3.1. Nimen ”Colli di Rimini” vaihtaminen nimeen ”Rimini”

Nimi ”Colli di Rimini” pyydetään vaihdettavaksi nimeen ”Rimini”, sillä se kuvaa tarkemmin Riminin maakunnassa sijaitsevaa viinin maantieteellistä tuotantoaluetta, joka ulottuu kukkulaisilta alueilta merenpinnan tasolle asti. Pelkkä ”Rimini”-nimitys on suorempi ja selkeämpi ja on maantieteellisenä viittauksena johdonmukaisempi ja yhdistää viinin paremmin suojatun alkuperänimityksen alueeseen. Tämä helpottaa viestintää, kun aluetta markkinoidaan ja tehdään tunnetuksi yhdessä tuotantoalueen talouden ja kulttuurin keskuksen, Riminin tunnetun matkailualueen, kanssa.

Kyseessä on siksi osittainen muutos, joka ei vaikuta suojatun alkuperänimityksen maantieteelliseen identiteettiin tai sen tuotantoalueen rajoihin. Muutoksella pikemminkin parannetaan yhteyttä viinien nimen ja Riminin maantieteellisen alueen välillä.

Muutos koskee kaikkia yhtenäisen asiakirjan kohtia, joissa mainitaan tuotteen nimi.

3.2. Säännökset, joita sovelletaan pakkaamiseen rajatulla maantieteellisellä alueella

Muutetaan säännöksiä, jotka koskevat pullotusta rajatulla tuotantoalueella. Tällä tarkistuksella SAN-merkinnän saaneiden Rimini-viinien tuottajat haluavat korjata alkuperäisessä tuote-eritelmässä olevan puutteen, joka johtuu siitä, että vuonna 1996, jolloin alkuperäinen tuote-eritelmä hyväksyttiin, kansallisissa tai EU:n alkuperänimityksiä koskevissa yleisissä säännöissä ei määritetty, onko viini pullotettava ja pakattava rajatulla maantieteellisellä alueella. Tämä yleinen sääntö otettiin käyttöön yhteisöjen tuomioistuimen 16. toukokuuta 2000 asiassa C-388/95 antaman tuomion jälkeen.

Muutoksen tarkoituksena on säilyttää SAN-merkinnän saaneiden Rimini-viinien laatu, taata niiden alkuperä ja varmistaa, että tarkastukset ovat tehokkaita ja oikea-aikaisia.

On havaittu, että Rimini-viinin laatu voi vaarantua, kun sitä kuljetetaan ja pullotetaan viljelyalueen ulkopuolella, koska tällöin viini voi altistua hapetus-pelkistysreaktioille, äkillisille lämpötilanmuutoksille ja mikrobiologiselle saastumiselle. Erityisesti nämä ilmiöt voivat vaikuttaa kielteisesti viinin fysikaalis-kemiallisiin ominaisuuksiin (kuten vähimmäishappopitoisuuteen ja sokerittoman uutoksen vähimmäismäärään) ja aistinvaraisiin ominaisuuksiin (väriin, aromiin ja makuun).

Mitä kauemmas viini kuljetetaan, sitä suuremmat laaturiskit ovat. Kun viinierät pullotetaan viljelyalueella, niitä ei tarvitse kuljettaa lainkaan tai niitä kuljetetaan vain lyhyitä matkoja, ja näin ollen tuotteen ominaisuudet ja laatu säilyvät varmemmin.

Lisäksi, koska suojatun alkuperänimityksen ”Rimini” saaneen viinin tuottajilla on vuosien kokemus ja teknis-tieteellinen tietämys viinin erityisominaisuuksista, tuotantoalueella tapahtuvan pullotuksen yhteydessä käytetään parhaita teknisiä varotoimenpiteitä, joiden avulla varmistetaan, että kaikki eritelmän kattamien viinien fyysiset, kemialliset ja aistinvaraiset ominaisuudet säilyvät.

Näiden syiden lisäksi tuotantoalueella tapahtuvan pullotuksen avulla halutaan varmistaa, että toimivaltainen elin pystyy valvomaan viinintuotantoa mahdollisimman tehokkaasti ja että valvonnan kustannukset ovat mahdollisimman pienet. Tuotantoalueen ulkopuolella näiden edellytysten täyttymistä ei voida varmistaa yhtä hyvin.

Valvontaelin pystyy tarkastussuunnitelmansa mukaisesti tarkastamaan kaikki tuotantoalueella toimivat yritykset nopeasti siinä vaiheessa, kun Rimini-viini pullotetaan.

Tavoitteena on varmistaa järjestelmällisesti, että vain SAN-merkinnällä varustettujen Rimini-viinien erät pullotetaan. Näin kuluttajille voidaan antaa vahvat takeet siitä, että viini on aitoa Rimini-viiniä. Kun viini pullotetaan viljelyalueella, tarkastukset voidaan toteuttaa tehokkaasti ja niistä myös koituu tuottajille vähemmän kustannuksia.

Lisäksi, voimassa olevan kansallisen lainsäädännön mukaisesti, pullotuksesta vastaavat yritykset voivat olemassa olevien oikeuksiensa suojelemiseksi hakea poikkeuslupaa, jonka nojalla ne voivat jatkaa pullotusta rajatun alueen ulkopuolella. Poikkeuksen saamiseksi yrityksen on toimitettava maa- ja metsätalousministeriölle asiaa koskeva hakemus ja asiakirjat, jotka todistavat, että yritys on pullottanut SAN-merkinnällä varustettuja Rimini-viinejä vähintään kahden vuoden ajan pullotusaluetta koskevan muutossäädöksen voimaantuloa edeltäneestä viidestä vuodesta (kahden vuoden ajanjakson ei tarvitse olla katkeamaton). Tämä muutos koskee yhtenäisen asiakirjan 1.9 kohtaa ”Lisäedellytykset”.

3.3. Rajatulla alueella tapahtuvaa viininvalmistusta koskeva poikkeus

Viininvalmistusalue voidaan rajata niin, että se käsittää viininviljelyalueen sijaan koko Riminin maakunnan. Tämä poikkeus on ollut tuote-eritelmässä siitä asti, kun SAN-merkintä myönnettiin vuonna 1996. Siksi tämän edellytyksen sisällyttäminen yhtenäisen asiakirjan 1.9 kohtaan ”Lisäedellytykset” katsottiin aiheelliseksi. Kyseessä on näin ollen muotoa koskeva muutos, jolla yhtenäiseen asiakirjaan sisällytetään sovellettavan EU:n lainsäädännön ja kansallisen lainsäädännön mukaisesti tiedot vaatimuksesta, joka on aina ollut osa tuote-eritelmää.

Muutos koskee yhtenäisen asiakirjan 1.9 kohtaa ”Lisäedellytykset”.

3.4. Yhteys maantieteelliseen alueeseen

Yhteyden kuvausta on laajennettu niin, että se sisältää rypäletuotteiden luokat, luontoon ja ihmisen toimintaan liittyvät tekijät sekä niiden ja lopputuotteen ominaispiirteiden välisen syy-yhteyden.

Muutos koskee tuote-eritelmän 8 artiklaa ja yhtenäisen asiakirjan 8 kohtaa ”Yhteys maantieteelliseen alueeseen”.

YHTENÄINEN ASIAKIRJA

1. Tuotteen nimi

Rimini

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

15. Kuivatuista rypäleistä valmistettu viini

4. Viini(e)n kuvaus

1. Rimini Bianco

LYHYT KIRJALLINEN KUVAUS

Rimini (SAN) Bianco -viinien väri vaihtelee oljenkeltaisen eri sävyjen välillä; aromi on herkkä ja vaihtelee hedelmäisestä kukkaiseen; maku on maukas ja harmoninen ja vaihtelee kuivasta puolikuivaan.

Kokonaisalkoholipitoisuus vähintään (til-%): 11 %.

Sokeriton uutos vähintään: 15 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

2. Rimini Rosso

LYHYT KIRJALLINEN KUVAUS

Rimini (SAN) Rosso -viinien väri vaihtelee rubiininpunaisesta granaatinpunaiseen; maku on harmoninen ja toisinaan tanniininen, ja siinä voi erottua punaisten hedelmien sävyjä sekä yrttisiä, mausteisia tai mineraalisia vivahteita.

Kokonaisalkoholipitoisuus vähintään (til-%): 11,50 %.

Sokeriton uutos vähintään: 20 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

3. Rimini Rosso Riserva

LYHYT KIRJALLINEN KUVAUS

Rimini (SAN) Rosso Riserva -viinien väri vaihtelee voimakkaan rubiininpunaisesta granaatinpunaiseen; aromi on runsas ja viinimäinen, ja siinä on toisinaan yrttisiä, mineraalisia tai puumaisia vivahteita; maku on täyteläinen, harteikas ja harmoninen, rakenteeltaan hienostunut, toisinaan hieman tanniininen, ja makeusaste vaihtelee kuivasta puolikuivaan.

Kokonaisalkoholipitoisuus vähintään (til-%): 12,50 %.

Sokeriton uutos vähintään: 22 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

4. Rimini Cabernet Sauvignon

LYHYT KIRJALLINEN KUVAUS

Rimini (SAN) Cabernet Sauvignon -viinit ovat väriltään rubiininpunaisia tai voimakkaan rubiininpunaisia; aromi on omaleimainen, eteerinen, toisinaan mausteinen tai yrttinen; maku on täyteläinen ja harmoninen, toisinaan hieman tanniininen, ja makeusaste vaihtelee kuivasta puolikuivaan.

Kokonaisalkoholipitoisuus vähintään (til-%): 11,5 %.

Sokeriton uutos vähintään: 20 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Rimini Cabernet Sauvignon Riserva

LYHYT KIRJALLINEN KUVAUS

Rimini (SAN) Cabernet Sauvignon Riserva -viinien väri on rubiininpunainen, jossa on granaatinpunaisia vivahteita; aromi on omaleimainen, eteerinen ja yrttinen; maku on täyteläinen, harmoninen ja toisinaan hieman tanniininen.

Kokonaisalkoholipitoisuus vähintään (til-%): 12,00 %.

Sokeriton uutos vähintään: 26 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

6. Rimini Biancame

LYHYT KIRJALLINEN KUVAUS

Rimini (SAN) Biancame -viinien väri on vaalean oljenkeltainen, jossa on vihertäviä vivahteita; aromi on omaleimainen, ja siinä voi olla kukkaisia vivahteita; maku on raikas ja tasapainoinen ja vaihtelee kuivasta puolikuivaan.

Kokonaisalkoholipitoisuus vähintään (til-%): 10,50 %.

Sokeriton uutos vähintään: 15 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

7. Rimini Sangiovese

LYHYT KIRJALLINEN KUVAUS

Rimini (SAN) Sangiovese -viinien väri on rubiininpunainen, jossa on toisinaan violetteja vivahteita; aromi on viinimäinen, toisinaan kukkainen tai mineraalinen; maku on harmoninen ja hieman tanniininen ja vaihtelee kuivasta puolikuivaan.

Kokonaisalkoholipitoisuus vähintään (til-%): 11,50 %.

Sokeriton uutos vähintään: 20 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

8. Rimini Sangiovese Superiore

LYHYT KIRJALLINEN KUVAUS

Rimini (SAN) Sangiovese Superiore -viinien väri on rubiininpunainen, jossa on toisinaan violetteja vivahteita; aromi voi olla kukkainen; maku on harmoninen, toisinaan tanniininen, sekä kuiva.

Kokonaisalkoholipitoisuus vähintään (til-%): 12,50 %.

Sokeriton uutos vähintään: 24 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

9. Rimini Sangiovese Riserva

LYHYT KIRJALLINEN KUVAUS

Rimini (SAN) Sangiovese Riserva -viinien väri on rubiininpunainen; aromi on intensiivinen ja toisinaan kukkainen; maku on harmoninen, toisinaan tanniininen, sekä kuiva. Kokonaisalkoholipitoisuus vähintään (til-%): 13,00 %.

Sokeriton uutos vähintään: 26 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

10. Rimini Rebola Secco

LYHYT KIRJALLINEN KUVAUS

Rimini (SAN) Rebola Secco -viinien väri vaihtelee vaalean oljenkeltaisesta kullankeltaiseen; aromi on omaleimainen, hieno ja hedelmäinen; maku on harmoninen, ja siinä on tunnusomaista pehmeyttä ja rakennetta.

Kokonaisalkoholipitoisuus vähintään (til-%): 12,00 %.

Sokeriton uutos vähintään: 17 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

11. Rimini Rebola Passito

LYHYT KIRJALLINEN KUVAUS

Rimini (SAN) Rebola Passito -viinien väri vaihtelee kullankeltaisesta meripihkan sävyyn; aromi on omaleimainen, intensiivinen ja hedelmäinen, ja siinä on toisinaan kasvumaaperälle tyypillisiä vivahteita; maku on täyteläinen, makea, samettinen ja tasapainoisen hapokas.

Kokonaisalkoholipitoisuus vähintään (til-%): 17,00 %.

Sokeriton uutos vähintään: 24 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 12,5 Vähimmäishappopitoisuus 4,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Erityiset viininvalmistusmenetelmät

—

b. Enimmäistuotokset

1. Rimini Bianco ja Riserva 84 hehtolitraa hehtaaria kohti

2. Rimini Rosso 77 hehtolitraa hehtaaria kohti

3. Rimini Biancame 84 hehtolitraa hehtaaria kohti

4. Rimini Cabernet Sauvignon 77 hehtolitraa hehtaaria kohti

5. Rimini Cabernet Sangiovese 77 hehtolitraa hehtaaria kohti

6. Rimini Rebola 77 hehtolitraa hehtaaria kohti

7. Rimini Rebola Passito 55 hehtolitraa hehtaaria kohti

6. Rajattu maantieteellinen alue

Suojatulla alkuperänimityksellä ”Rimini” merkittyjen viinien valmistukseen tarkoitetut rypäleet on tuotettava Riminin maakunnan hallinnollisella alueella, pois lukien kansallisen valtatien nro 16 (Adriatican valtatie) alapuolella sijaitsevat alueet ja koko Bellaria Igea Marinan kunta.

7. Rypälelajike/rypälelajikkeet

Alicante N.

Biancame B.

Bombino Bianco B.

Cabernet Franc N. - Cabernet

Cabernet Sauvignon N. - Cabernet

Merlot N.

Montepulciano N.

Petit Verdot N.

Pignoletto B. - Grechetto Gentile

Rebo N.

Sangiovese N.

Syrah N.

Trebbiano Romagnolo B. - Trebbiano

8. Yhteyden/yhteyksien kuvaus

8.1. Yhteyden kannalta merkitykselliset yksityiskohtaiset tiedot maantieteellisestä alueesta ja luontoon liittyvistä tekijöistä

Suojatun alkuperänimityksen ”Rimini” kattama maantieteellinen alue rajoittuu Pojoen laakson eteläisimpään osaan ja varsinaiseen Italian niemimaahan. Merellä on siksi voimakas vaikutus alueen ympäristöön.

Alue on kohtisuorassa rantaviivaan nähden ja jakautuu kolmeen päävaluma-alueeseen, jotka ovat Marecchia, Conca ja Marano, ja neljään pienempään valuma-alueeseen, jotka ovat Uso, Rio Melo, Ventena ja Tavollo.

Maanpinta lähtee nousemaan laaksoalueelta (alle 60 metriä merenpinnan yläpuolella) rannikon suuntaisesti ja muuttuu kolmea valuma-aluetta noudatellen tyypillisemmäksi ja laajemmaksi kukkulaiseksi maastoksi (60–250 metriä merenpinnan yläpuolella). Tämän jälkeen se saavuttaa sisämaan korkeammat vuoret (200–400 metriä merenpinnan yläpuolella), joilla esiintyy myös tiiviitä kalliolohkareiden rykelmiä.

Useimmat viinitilat sijaitsevat kukkulaisessa maastossa, joka edustaa parhaiten alueen ominaisuuksia erityisesti maiseman muuttuessa hiljalleen tyypillisestä laakso- ja rannikkoalueesta keskisten ja eteläisten Apenniinien loiviksi rinteiksi.

Pedologia

Suojatun alkuperänimityksen ”Rimini” kattama mäkinen maasto on geologisesti melko yhtenäistä. Se koostuu lähinnä leveistä ja loivista kukkuloista (kaltevuus keskimäärin 5–25 prosenttia). Voidaan määritellä kolme suurta aluetta, joiden pedologiset ominaisuudet ovat riittävän homogeeniset.

— Ensimmäinen alue yhtyy keskiseen ja ylempään Marecchian laaksoon, joka on tunnettu suuresta hiesupitoisuudesta, lievästi emäksisestä pH-arvosta, suuresta aktiivisen kalkin pitoisuudesta erityisesti Marecchia-joen oikealla rannalla sekä matalasta tai keskimääräisestä orgaanisen aineksen pitoisuudesta korkeiden kukkuloiden maaperässä.

— Keskellä sijaitsevan Maranon ja Concan laaksojen kukkulaisen kaistaleen maaperällä on taipumusta hiesupitoisuuteen, ja se sisältää usein silttiä ja toisinaan myös savea. Maaperän pH-arvo on lievästi emäksinen, sen aktiivisen kalkin pitoisuus on suuri ja orgaanisen aineksen pitoisuus pieni.

— Concan laakson korkeimpia kukkuloita vastaavilla sisämaan alueilla maaperä on yleensä kuohkeaa, ja siinä on usein silttiä ja toisinaan myös savea (joillakin alueilla, erityisesti laakson pohjalla). Maaperän pH-arvo on lievästi emäksinen tai emäksinen, kalkkikivipitoisuus on yleisesti suuri ja orgaanista ainesta on vähän.

Maaperä

Maaperä on kaltevuudeltaan loiva tai kohtalainen (yleensä 5–25 prosenttia). Merellistä alkuperää oleva maaperä on plioseenikaudelta, se muodostuu lähinnä savesta tai hienorakeisista kivistä ja siinä on hiekkakerrostumia (maaperässä on sinisen saven ja Borellon hiekkakiven muodostumia).

— Koostumus on hieno tai kohtalaisen hieno ja happipitoisuus vaihtelee kohtalaisesta hyvään.

— Maaperä on yleensä kalkkipitoista, ja syvemmissä kerroksissa kalkkikivipitoisuus on pieni tai olematon. Maaperä on kohtalaisen emäksinen.

Ilmasto-ominaisuudet:

— Vuoden keskilämpötila 13,2 oC – kylmimmän kuukauden keskilämpötila 3,4 oC – kolme kuukautta, joiden keskilämpötila on vähintään 20 oC – vuoden lämpötilavaihtelu 18,8 oC.

— Ilmastoluokituksessa yhdistyvät lauhkea rannikkoilmasto ja lauhkea mannerilmasto.

— Winklerin bioklimaattinen indeksi on päivittäin 2 100–2 200 astetta.

— Vuoden kokonaissademäärä on keskimäärin 754 millimetriä, ja se jakautuu melko tasaisesti niin, että suurin sademäärä (229 millimetriä) saadaan syksyllä ja pienin sademäärä (164 millimetriä) talvella; kesällä sataa keskimäärin 188 millimetriä ja keväällä 173 millimetriä.

8.2. Yksityiskohtaiset tiedot tuotteen laadusta tai ominaisuuksista, jotka johtuvat pääosin tai yksinomaan maantieteellisestä ympäristöstä

Suojatun alkuperänimityksen ”Rimini” kattamalla alueella vallitsevat ympäristö- ja ilmasto- sekä maaperän olosuhteet määrittävät yhdessä luokkaan 1 ”Viini” ja luokkaan 15 ”Kuivatuista rypäleistä valmistettu viini” kuuluvien viinien erityisominaisuudet.

Luokka 1: Viini

Maaperä on tyypillisesti kalkkinen ja savinen, ja sen hedelmällisyys on keskitasoa tai heikko. Maaperä mahdollistaa viinien (erityisesti punaviinien) suuren kuiva-ainepitoisuuden ja alkoholipitoisuuden, intensiivisen värin ja suuren polyfenolipitoisuuden. Tämä tarkoittaa, että viinit sopivat hyvin pitkään kypsyttämiseen. Lisäksi meren läheisyydellä on myönteinen vaikutus viiniköynnösten kasvukauteen: köynnökset hyötyvät tuulisesta ympäristöstä ja kesän kohtalaisesta sademäärästä sekä lämpötiloista, jotka pysyvät maltillisina sekä kesällä että talvella. Olosuhteet ovat ihanteelliset tasapainoiselle kypsymiselle ja tuovat esiin suojatun alkuperänimityksen kattamalla maantieteellisellä alueella kasvatettavien viinilajikkeiden ominaisuudet. Näitä lajikkeita ovat esimerkiksi Sangiovese (alueen suosituin lajike) ja Cabernet Sauvignon, joko yksinään tai sekoitettuina muihin Cabernet Franc-, Merlot- ja Syrah-lajikkeisiin, jolloin niistä valmistetaan roseeviineihin kuuluvia Rimini-viinejä. Näiden viinien väri vaihtelee rubiininpunaisesta granaatinpunaiseen, ja niissä on toisinaan violetteja vivahteita. Käytettyjen lajikkeiden sekoitussuhteesta riippuen viineissä voi olla yrttisiä tai mineraalisia vivahteita, ja ne ovat kuivia tai puolikuivia.

Valkoviinien valmistuksessa käytettävät lajikkeet ovat Grechetto Gentile, Trebbiano, Bombino Bianco ja Biancame sekä valkoviiniä varten viiniytetty Sangiovese. Viineistä tulee raikkaita ja hyvänmakuisia myös edullisten ilmasto-olosuhteiden ansiosta. Käytetyistä lajikkeista riippuen niiden väri vaihtelee oljenkeltaisen eri sävyistä kultaan. Tuoksu on hedelmäinen ja kukkainen, ja makeusaste vaihtelee kuivasta puolikuivaan.

Luokka 15: Kuivatuista rypäleistä valmistettu viini –

Samat ympäristöominaisuudet ja erityisesti meren läheisyys takaavat hyvän ilmanvaihdon, mikä luo ihanteelliset olosuhteet terveiden rypäleiden kasvulle. Näiden ihanteellisten olosuhteiden ansiosta rypäleet voidaan jättää kuivumaan köynnöksiin, säleikköihin tai tiloihin, joissa on riittävästi valvotut olosuhteet. Kuivumisprosessi tuo esiin tällä maantieteellisellä alueella perinteisesti kasvatettujen viinilajikkeiden ominaisuudet. Näihin lajikkeisiin lukeutuu muun muassa Grechetto Gentile, josta valmistetaan Rimini Rebola Passito -viini. Nämä viinit ovat makeita, harmonisia ja tasapainoisia, ja niiden väri vaihtelee kullankeltaisesta meripihkaan. Niissä on runsaasti uutosta ja kasvumaaperälle tyypillisiä vivahteita.

8.3. Ihmisen toimintaan liittyvät tekijät, jotka liittyvät tuotteen yhteyteen alueeseen ja historiallisiin yksityiskohtiin

Ihmisen toimintaan liittyvillä tekijöillä on suuri vaikutus yhteyteen suojatun alkuperänimityksen ”Rimini” ja alueen välillä. Vuosien saatossa viininviljelijöiden ammattitaito ja asiantuntemus viinitilojen hoitamisessa on kehittynyt. He osaavat valita sijainnin ja auringonvalon kannalta parhaat paikat sekä tuoda esiin parhaat puolet tuotantoalueella perinteisesti kasvatettavista viineistä, joita ovat punaviineistä esimerkiksi Sangiovese ja Cabernet Sauvignon ja valkoviineistä Grechetto Gentile, Trebbiano ja Biancame. Ajan kuluessa viljelijät ovat mukauttaneet viinien valmistuksessa käytettävien lajikkeiden valikoimaa käyttämällä enemmän maantieteellisellä alueella viljeltäviä kiinnostavia viinilajikkeita, mikä vahvistaa viinien yhteyttä alueeseen. Samalla käytöstä on poistettu vähemmän kiinnostavia tai vähän saatavilla olevia lajikkeita tai rajoitettu niiden osuutta viinien koostumuksessa.

Viininviljelijät päättivät siirtyä pienempiin, 11–12 tonnin rypälesatoihin hehtaaria kohti, jotta niistä valmistettavien viinien korkea laatu voitaisiin taata.

Yksi esimerkki perinteisistä viininviljelymenetelmistä on rypäleiden jättäminen kuivumaan köynnöksiin, säleikköihin tai tiloihin, joissa on riittävästi valvotut olosuhteet. Rimini Rebola Passito -viini valmistetaan Grechetto Gentile -rypäleistä, joiden enimmäisviinituotos on hyvin alhainen, enintään 50 prosenttia.

Toinen käytäntö on Sangiovese-rypäleiden viiniyttäminen valkoviiniä varten, jolloin niitä voidaan käyttää Rimini-valkoviinien valmistamiseen yhdessä muiden valkoisten rypälelajikkeiden kanssa niin, että niiden osuus on jopa 60 prosenttia.

Viininviljelijöillä on merkittävää asiantuntemusta myös suojatun alkuperänimityksen kattamien punaviinien kypsyttämisestä. Näistä viineistä voidaan käyttää nimitystä ”Riserva”, jos niitä on kypsytetty vähintään 24 kuukautta niiden viinivuoden joulukuun ensimmäisestä päivästä laskettuna. Viinit ovat erittäin hyvärakenteisia ja harmonisia, ja ne ovat ajan mittaan saavuttaneet markkinoilla erittäin hyvän maineen. Raikkaat ja hyvänmakuiset valkoviinit ovat arvostettuja ja suosittuja turistikohteissa ja Riminin rannoilla, missä niitä nautitaan aperitiivina ja paikallisten ruokalajien yhteydessä.

– Historialliset yksityiskohdat –

Rimini (SAN) -viinien tuotantoalueella on ikivanhat viini- ja viininviljelyperinteet. Ensimmäinen varma todiste viininviljelystä on 600- ja 700-luvulta eaa., sillä Vitis vinifera -kasvin siitepölyä ja siemeniä on löydetty Verucchiossa sijaitsevista etruskikulttuurin Villanova-vaiheen aikaisista haudoista. Viininviljelyn on dokumentoitu jatkuneen Riminissä keskeytyksettä noista ajoista lähtien:

— etruskit ottivat käyttöön juoksijaleikkauksen ja sostegno vivo -menetelmän, jossa viiniköynnös opetetaan kasvamaan tukipuiden varassa

— 200-luvulle eaa. mennessä viininviljely ja viininvalmistus olivat roomalaisten myötä kasvaneet merkittävästi, ja niistä oli tullut talouden keskeinen pilari

— latinankielisten historioitsijoiden kuvauksissa ja kertomuksissa ylistetään paikallisten viinitarhojen suuria tuotoksia, jotka riittivät pitkään ylläpitämään suurimittaista vientiä Roomaan

— Riministä on myös löytynyt roomalaisissa polttouuneissa poltettuja viiniamforia, jotka ovat peräisin 200-luvun eaa. ja 200-luvun jaa. väliseltä ajalta.

Keskiajalta on säästynyt suuri määrä Riminin maakunnan asiakirjoja, joissa asetetaan tarkat säännöt elämälle kaupungissa ja sen alueella. Niissä mainitaan usein myös viininviljely ja -valmistus (viinin varastointi, kuljetus, myynti ja kulutus). Ne edustavat sukupolvelta toiselle kulkenutta perimätietoa, jonka katsotaan muodostavan perustan viininviljelyä koskevalle tietämykselle ja osaamiselle. Tällä on ollut suuri vaikutus ihmisen toimintaan liittyviin tekijöihin ja yhteyteen nykyisen suojatun alkuperänimityksen ”Rimini” kattaman alueen kanssa.

9. Erityiset lisäedellytykset (pakkaaminen, merkinnät, muut vaatimukset)

Viininvalmistusalue

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Rajattua maantieteellistä aluetta koskevassa kohdassa määritetyn viininviljelyalueen lisäksi rypäleiden viiniyttäminen Rimini-viinien valmistusta varten voi komission delegoidun asetuksen (EU) 2019/33 5 artiklan mukaan tapahtua myös missä tahansa Riminin maakunnan hallinnollisessa yksikössä.

Pakkaaminen rajatulla maantieteellisellä alueella

Oikeudellinen kehys:

EU:n lainsäädäntö

Lisäedellytyksen tyyppi:

Pullotus rajatulla maantieteellisellä alueella

Edellytyksen kuvaus:

Alkuperänimityksellä ”Rimini” suojatut viinit on pullotettava rajatulla maantieteellisellä alueella eli Riminin maakunnan hallintoalueella.

Muutoksen tarkoituksena on säilyttää SAN-merkinnän saaneiden Rimini-viinien laatu, taata niiden alkuperä ja varmistaa, että tarkastukset ovat tehokkaita ja oikea-aikaisia.

Rimini-viinin laatu voi vaarantua, kun sitä kuljetetaan ja pullotetaan viljelyalueen ulkopuolella, koska tällöin viini voi altistua mahdollisille hapetus-pelkistysreaktioille, äkillisille lämpötilanmuutoksille ja mikrobiologiselle saastumiselle. Erityisesti nämä ilmiöt voivat vaikuttaa kielteisesti viinin fysikaalis-kemiallisiin ominaisuuksiin (kuten vähimmäishappopitoisuuteen ja sokerittoman uutoksen vähimmäismäärään) ja aistinvaraisiin ominaisuuksiin (väriin, aromiin ja makuun).

Mitä kauemmas viini kuljetetaan, sitä suuremmat laaturiskit ovat. Kun viinierät pullotetaan viljelyalueella, niitä ei tarvitse kuljettaa lainkaan tai niitä kuljetetaan vain lyhyitä matkoja, ja näin ollen tuotteen ominaisuudet ja laatu säilyvät varmemmin.

Lisäksi, koska suojatun alkuperänimityksen ”Rimini” saaneen viinin tuottajilla on vuosien kokemus ja teknis-tieteellinen tietämys viinin erityisominaisuuksista, tuotantoalueella tapahtuvan pullotuksen yhteydessä käytetään parhaita teknisiä varotoimenpiteitä, joiden avulla varmistetaan, että kaikki eritelmän kattamien viinien fyysiset, kemialliset ja aistinvaraiset ominaisuudet säilyvät.

Näiden syiden lisäksi rajatulla tuotantoalueella tapahtuvan pullotuksen avulla halutaan varmistaa, että toimivaltainen elin pystyy valvomaan viinintuotantoa mahdollisimman tehokkaasti ja että valvonnan kustannukset ovat mahdollisimman pienet. Tuotantoalueen ulkopuolella näiden edellytysten täyttymistä ei voida varmistaa yhtä hyvin.

Valvontaelin, joka tarkastaa vuosittain eritelmän säännösten noudattamisen, pystyy tarkastussuunnitelmansa mukaisesti tarkastamaan kaikki tuotantoalueella toimivat yritykset nopeasti siinä vaiheessa, kun Rimini-viini pullotetaan. Tavoitteena on varmistaa järjestelmällisesti, että vain ne Rimini-viinierät pullotetaan, jotka ovat läpäisseet todistetusti valvontaelimen suorittamat fysikaalis-kemialliset ja aistinvaraiset testit. Näin kuluttajille voidaan antaa vahvat takeet siitä, että viini on aitoa Rimini-viiniä. Kun viini pullotetaan viljelyalueella, tarkastukset voidaan toteuttaa tehokkaasti ja niistä myös koituu tuottajille vähemmän kustannuksia.

Lisäksi, voimassa olevan kansallisen lainsäädännön mukaisesti, pullotuksesta vastaavat yritykset voivat olemassa olevien oikeuksiensa suojelemiseksi hakea poikkeuslupaa, jonka nojalla ne voivat jatkaa pullotusta rajatun alueen ulkopuolella. Poikkeuksen saamiseksi yrityksen on toimitettava maa- ja metsätalousministeriölle asiaa koskeva hakemus ja asiakirjat, jotka todistavat, että yritys on pullottanut SAN-merkinnällä varustettuja Rimini-viinejä vähintään kahden vuoden ajan pullotusaluetta koskevan muutossäädöksen voimaantuloa edeltäneestä viidestä vuodesta (kahden vuoden ajanjakson ei tarvitse olla katkeamaton).

Linkki tuote-eritelmään

http://www.politicheagricole.it/flex/cm/pages/ServeBLOB.php/L/IT/IDPagina/16522

(1) EUVL L 347, 20.12.2013, s. 671.